open-index/open-wikipedia-markdown huggingface dataset:
Ylänkökaislakerttunen

**Ylänkökaislakerttunen** (*Cincloramphus macrurus*) on Papua-Uuden-Guinean kotoperäinen varpuslintu. Aikaisemmin se luokiteltiin kaislakerttusen alalajiksi. Sen elinympäristö käsittää pääsaaren lisäksi myös Bismarckinsaaret. Siitä tunnetaan seitsemän alalajia. Tommaso Salvadori kuvaili lajin holotyypin Timorista 1876.

## Lähteet
Isokiurukerttu

**Isokiurukerttu** (*Cincloramphus cruralis*) on Australian kotoperäinen varpuslintu. Se elää pääosassa mannerta Kauriin kääntöpiirin eteläpuolella. Nicholas Aylward Vigors & Thomas Horsfield kuvailivat lajin holotyypin Sydneystä 1827.

## Lähteet
Esa Rinne

**Esa Kullervo Rinne** (s. 3. toukokuuta 1943 Äänekoski) on entinen suomalainen kolmiloikkaaja. Hän edusti Äänekosken Urheilijoita, Helsingin Kisa-Tovereita ja Helsingin Kisa-Veikkoja. Häntä valmensi entinen kolmiloikkaaja Tapio Lehto.

Rinne saavutti kaksi SM-hopeaa (1969 ja 1972) sekä neljä pronssia (1968, 1971, 1973 ja 1974). Sisäratojen SM-kisoissa hän voitti kultaa vuonna 1973.

Rinne osallistui kaksiin arvokisoihin: Münchenin olympialaisissa 1972 hän oli karsinnan 17:s ja Rotterdamin EM-hallikisoissa 1973 loppukilpailun 11:s. Rinne edusti Suomea 11 ulkoratojen ja yhdessä sisäratojen maaottelussa vuosina 1966–1974. Hänen ennätyksiään ovat 16,58&nbsp;m kolmiloikassa vuodelta 1972 ja 731&nbsp;cm pituushypyssä samalta vuodelta.

## Vuosittainen kehitys

w = myötätuulitulos

## Lähteet
Suokaislakerttunen

**Suokaislakerttunen** (*Poodytes gramineus*) on Australiassa ja Papua-Uudessa-Guineassa elävä varpuslintu. Sen elinympäristö käsittää Papua-Uuden-Guinean länsiosan ja Australian itäosasta maan lounaisosaan. Siitä tunnetaan neljä alalajia. John Gould kuvaili lajin holotyypin Tasmaniasta 1845.

## Lähteet
Cristian Arrieta

**Cristian Arrieta** (s. 18. syyskuuta 1979 Orlando, Florida, Yhdysvallat) on puertoricolainen jalkapalloilija, pelipaikaltaan oikea laitapuolustaja. Hän edustaa North American Soccer Leaguen Fort Lauderdale Strikersiä ja on pelannut myös Puerto Ricon maajoukkuessa.

## Seurajoukkueura

Arrieta syntyi espanjalais-italialaiseen perheeseen Floridan Orlandossa, muutti alle vuoden ikäisenä Espanjaan ja kahdeksanvuotiaana Italiaan, jossa hän aloitti jalkapallouransa. Hän pelasi runsaan vuosikymmenen ajan useissa Serie C2:n joukkueissa ja kaudella 2006–2007 Serie B:n Leccessä. Arrieta oli yksi *Campioni, il sogno* -tositelevisio-ohjelman voittajista vuonna 2005 ja pääsi palkintona Internazionalen harjoitusleirille.

Kaudeksi 2008 Arrieta palasi Pohjois-Amerikkaan ja liittyi USL First Divisionin Puerto Rico Islandersiin, jossa hän osoittautui yhdeksi liigan parhaista pelaajista ja sai mainetta erityisesti hyökkäysominaisuuksistaan. Hän teki esikoiskaudellaan seitsemän maalia, ja hänet valittiin liigan tähdistöjoukkueeseen ja parhaaksi puolustajaksi. Samalla Islanders voitti liigan mestaruuden ja menestyi myös kansainvälisissä kilpailuissa, kun se eteni kauden 2008–2009 CONCACAF Champions Leaguessa välieriin asti.

Kaudella 2009 Arrieta paransi edellisen kauden maalisaldoaan kolmella. Hänet valittiin toistamiseen USL First Divisionin tähdistöjoukkueeseen ja parhaaksi puolustajaksi, ja lisäksi koko liigan arvokkaimmaksi pelaajaksi (MVP). Tammi–huhtikuussa 2010 julkaistussa USL First Divisionin Top 25 of the Decade -listalla hänet sijoitettiin 14:nneksi.

9. huhtikuuta 2010 Arrieta teki sopimuksen Major League Soccerin tulokasjoukkue Philadelphia Unionin kanssa. Hän debytoi MLS:ssä päivää myöhemmin Unionin historian ensimmäisessä kotiottelussa D.C. Unitedia vastaan ja pelasi kauden aikana kaikkiaan 16 ottelussa, joista 15:ssä hän oli avauskokoonpanossa. Hän menetti paikkansa avauksessa Unionin hankittua Juan Diego Gonzálezin ja Sheanon Williamsin vahvistamaan kehnosti menestyneen joukkueen puolustusta elokuussa 2010. Union vapautti Arrietan sopimuksestaan helmikuussa 2011.

Kaudeksi 2011 Arrieta siirtyi synnyinseudulleen Floridaan ja North American Soccer Leaguessa pelanneeseen Fort Lauderdale Strikersiin.

## Maajoukkueura

Arrieta sai syyskuussa 2010 kutsun Puerto Ricon maajoukkueeseen, jota hänen on Yhdysvaltain kansalaisena mahdollista edustaa asuttuaan Puerto Ricossa kaksi vuotta pelatessaan Puerto Rico Islandersissä. Hän debytoi maajoukkueessa 2. lokakuuta 2010 Karibian-mestaruusturnauksen karsintaottelussa Anguillaa vastaan ja teki ensimmäisen maalinsa kaksi päivää myöhemmin saman kilpailun ottelussa Saint-Martinia vastaan.

## Saavutukset

* USL First Divisionin mestaruus: 2008
* USL First Divisionin arvokkain pelaaja: 2009
* USL First Divisionin vuoden puolustaja: 2008, 2009

## Lähteet

## Aiheesta muualla

* Cristian Arrietan esittely Major League Soccerin sivustolla  
* Cristian Arrietan esittely Puerto Rico Islandersin sivustolla
Vesa Laaksonen

**Vesa Erkki Laaksonen** (17. syyskuuta 1947 Helsinki – 18. tammikuuta 2013 Kirkkonummi) oli suomalainen toimittaja. Laaksonen oli koulutukseltaan yhteiskuntatieteiden maisteri.

Hän aloitti toimittajan uransa vuonna 1967 Yleisradion Nuorten Radiossa. Vuoden 1971 alusta alkaen hän toimitti viiden vuoden ajan ohjelmia näkövammaisille. Vuonna 1975 hän oli mukana käynnistämässä Yleisradion ensimmäisen paikallisradion (nykyisin maakuntaradion) Ylen aikaisen toimintaa. Laaksonen työskenteli Ylen aikuisopetustoimituksessa, tv-uutistoimituksessa ja *[[Kotimaan katsaus|Kotimaan katsauksessa]]* sekä teki useita tv-dokumentteja eri aiheista.

Laaksonen oli työryhmässä, jonka tehtävänä oli pohtia kansalaisjournalismin toteuttamista Yleisradiossa. Tämän työryhmän työn perusteella käynnistyi Kansalaisradio ja Laaksonen toimi useita vuosia sen tuottajana. Vuodesta 1995 lähtien hän toimi Ylen Turun Radiossa maakuntaradion päällikkönä. Hän oli jäsenenä työryhmässä, joka toteutti alueellisen tv-uutiskokeilun aloittamisen.

Hän toimi radio- ja tv-työn opettajana Laajasalon opistossa. Tämän lisäksi hän on veti Yleisradiossa kymmeniä ohjelmantekoon valmistavia kursseja. Laaksonen oli toimittajana erikoistunut lääketieteeseen ja toimi Lääketieteen toimittajien yhdistyksen hallituksen jäsenenä ja puheenjohtajana. Hän oli myös Suomen Tiedetoimittajien Liiton jäsen. Turussa hän toimi Varsinais-Suomen alueellista kehittämistä pohtivan toimikunnan jäsenenä.

Laaksonen oli kahdeksan vuotta Kirkon Tiedotuskeskuksen toimikunnan jäsen. Laaksonen oli monta vuotta Kirkon tiedonvälityspalkintotoimikunnan jäsen ja puheenjohtaja. Laaksonen toimi myös Raision seurakunnan tiedotustoimikunnan jäsenenä.

## Lähteet
Judo olympialaisissa

**[[Judo]]** on ollut kesäolympialaisisten ohjelmassa vuoden 1964 kesäolympialaisista asti. Lajia ei järjestetty seuraavissa kisoissa vuonna 1968, mutta tämän jälkeen se on ollut olympiaohjelmassa yhtäjaksoisesti vuodesta 1972. Naisten judo on ollut mukana olympiaohjelmassa vuodesta 1992 lähtien. Sekajoukkuekilpailu oli ensimmäisen kerran ohjelmassa Tokiossa 2021. Parhaiten menestynyt maa olympialaisten judossa on Japani.

## Tapahtumat

### Miehet

### Naiset

## Mitalitaulukko

## Lähteet
Stefan von Gerich

**Carl Stefan Mikael von Gerich** (s. 26. syyskuuta 1951 Helsinki) on entinen suomalainen yleisurheilija, jonka päälaji oli kolmiloikka. Hän edusti Viipurin Urheilijoita.

Von Gerich saavutti ulkoradoilla kuusi SM-hopeaa (kolmiloikassa 1974–1978 ja 1980) sekä yhden viestipronssin (4 × 400 metrillä 1975). Hän oli kymmenottelussa kuudes vuonna 1974, korkeushypyssä kuudes samana vuonna sekä pituushypyssä 15:s vuonna 1977. Sisäratojen SM-kisoissa hän voitti kolmiloikassa kultaa vuonna 1981, hopeaa vuonna 1980 sekä pronssia vuonna 1979.

Von Gerich edusti Suomea 18 maaottelussa vuosina 1974–1981. Hänen ennätyksiään ovat kolmiloikan 16,32&nbsp;m vuodelta 1980 ja pituushypyn 727&nbsp;cm vuodelta 1977. Lisäksi hän hyppäsi parhaimmillaan korkeutta 203&nbsp;cm vuonna 1974 ja seivästä 440&nbsp;cm vuonna 1975 sekä otteli kymmenottelussa 7120 pistettä samana vuonna.

## Vuosittainen kehitys kolmiloikassa

w = myötätuulitulos

## Lähteet
Turoimmat keräilyharvinaisuudet & Elämää suuremmat santapaperit

**Turoimmat keräilyharvinaisuudet & Elämää suuremmat santapaperit** on huumorirock-yhtye Turo's Hevi Geen vuonna 1992 ilmestynyt kokoelma-albumi. Se sisältää yhtyeen kappaleita vuosilta 1989–1991.

## Kappaleet
# Poliisi *(Molina)*
# Tanssimaan alatorille *(Dancing in the street)*
# Kotikalja *(Horgalåten / Kotiseutu Pohjolassa)*
# Kaunis mies (jos oisin?) *(If I were a rich man / Rikas mies jos oisin)*
# Makeuden kutsu *(Lakeuden kutsu)*
# Rullaan joen rantaan *(Proud Mary)*
# Santapaperi
# Punaiset silmät *(Sininen ja valkoinen)*
# Kun muija anto kenkää *(Heartbreak hotel)*
# Ruma-rilluma-rei *(Do wah diddy diddy)*
# Portsarin elämää *(Kaksoiselämää)*
# Kesä-Lada blues *(Summertime blues / Kesäduuni blues)*
# Kolmospullo (III-pullo) *(Mama's pearls / Suklaasydän)*
# Aja vaan *(Lapsuuden sankarille)*
# Välkkärööki roihuu *(Smokin' in the boys room)*
# Hyvännäköinen *(You're such a good looking woman)*
20 Turo’s Hevi Geetä

**20 Turo's Hevi Geetä (20 kovinta)** on huumorirock-yhtye Turo’s Hevi Geen vuonna 1997 ilmestynyt kokoelma-albumi. Se sisältää yhtyeen kappaleita vuosilta 1989–1997.

## Kappaleet
# Suora kutonen *(Väärä vitonen)*
# Kyntäjän poika *(Lentäjän poika)*
# Santapaperi
# Punaiset silmät *(Sininen ja valkoinen)*
# Kaunis mies (jos oisin) *(If I were a rich man / Rikas mies jos oisin)*
# Lokalinjalla *(I walk the line)*
# Portsarin elämää *(Kaksoiselämää)*
# Tanssimaan alatorille *(Dancing in the street)*
# Peeniskateus
# Shellin paariin *(Yellow river)*
# Katsastuslaulu *(Sh-boom)*
# Salaiset ansiot
# Varrelle virtaa *(Down by the river / Varrella virran)*
# Poliisi *(Molina)*
# Ole' ole' saunotaan *(Ole, ole, ole)*
# Kun muija anto kenkää *(Heartbreak hotel)*
# Kotikalja *(Horgalåten / Kotiseutu Pohjolassa)*
# Rullaan joen rantaan *(Proud Mary)*
# Hyvännäköinen *(You're such a good looking woman)*
# Satumaisen jahkailijan Skätländ *(Scatman (ski-ba-bop--ba-dop-bop)*
Love Never Dies

**Love Never Dies** on Sir Andrew Lloyd Webberin jatko-osa ''The Phantom of the Opera'' -musikaalille. *Love Never Dies* sai ensi-iltansa Lontoon West Endissä 9. maaliskuuta 2010 Adelphi Theatressa. Lontoon alkuperäistuotannossa pääosissa esiintyivät Ramin Karimloo, Sierra Boggess ja Joseph Millson.

Lloyd Webber kehitteli jatko-osaa *The Phantom of the Operalle* 15 vuotta. *Love Never Dies* -musikaalin tapahtumat sijoittuvat Coney Islandille, noin kymmenen vuoden päähän *The Phantom of the Operan* tapahtumista. Mukana ovat *Phantomista* tutut hahmot.
Hans-Jürgen Kreische

**Hans-Jürgen Kreische** (s. 19. heinäkuuta 1947) on saksalainen jalkapallovalmentaja ja entinen DDR:n maajoukkuepelaaja. 

Kreische pelasi koko uransa kotikaupunkinsa Dynamo Dresdenissä, jossa voitti hän DDR-Oberligan viidesti ja FDGB-Pokalin kahdesti. Kreische oli liigan paras maalintekijä 1971, 1972, 1973 ja 1976, minkä lisäksi hän on 127 maalillaan Oberligan kaikkien aikojen kuudenneksi paras maalintekijä. Hänet valittiin myös DDR:n parhaaksi pelaajaksi 1973.

Kreische pelasi DDR:n maajoukkueessa 50 maaottelua, joissa hän teki 25 maalia. Hän oli mukana 1974 MM-kisoissa ja voitti olympiapronssia Münchenin olympialaisissa 1972.

Pelaajauran päättymisen jälkeen Kreische toimi Dynamo Dresdenin nuorisojoukkueissa valmentajana ja oli edustusjoukkueen päävalmentajan kaudella 1995–1996. Hän toimi myös Dresdner SC:n päävalmentajana 2000–2001.

## Lähteet
20 turointa

**20 turointa** on Poptorin vuonna 2000 julkaisema Turo’s Hevi Gee -kokoelma-albumi. Se sisältää samat kappaleet kuin Powerin julkaiseman Tuplaturon ensimmäisellä levyllä. Levynkannen kuvat ovat valokuvataiteilija Juha Metson kuvaamia. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Dietmar Zeman

**Dietmar Zeman** (s. 31. maaliskuuta 1932 Wien) on itävaltalainen fagotisti. Hän työskenteli Wienin filharmonikkojen kanssa vuosina 1955–1990. Hän teki Mozartin fagottikonsertosta Karl Böhmin johtaman levytyksen, joka on saatavilla Deutsche Grammophon -levymerkillä.
Tuplaturo

**Tuplaturo (40 kovinta hittiä)** on Power-levy-yhtiön vuonna 2000 julkaisema Turo’s Hevi Gee -kokoelma-albumi. Se sisältää yhtyeen 40 tunnetuinta kappaletta.

## Kappaleet
**CD1:**
# Kolmospullo
# Shellin paariin
# Punaiset on silmät
# Poliisi
# Aja vaan
# Portsarin elämää
# Kesä-Lada blues
# Mä oon mies
# Hyvännäköinen
# Härmä-rock (on poikaa)
# Isotalon Antti & Rannanjärvi
# Suora kutonen
# Mä lehden luin
# Flirtaten
# Katsastuslaulu
# Peeniskateus
# Kotikalja
# Kyntäjän poika
# Kaunis mies (jos oisin?)
# Santapaperi

**CD2:**
# Varrelle virtaa
# Ruma-rilluma-rei
# Missäs mun
# Harley Davidson
# Kulkee kulkee…
# Nahkatukka
# Lokalinjalla
# Mara vaan
# Välkkärööki roihuu
# Metsänpoika
# Bule bule
# Roudaus-blues
# Makeuden kutsu
# Huomenta Suomi
# Ole’ ole’ saunotaan
# Satumaisen jahkailijan scätländ
# Tanssimaan Alatorille
# Rullaan joen rantaan
# Kun muija anto kenkää
# Salaiset ansiot

## Lähteet
Oulujoen vaakuna

**Oulujoen vaakuna** oli Oulujoen kunnan tunnus. Vaakunan aihe on peräisin pitäjän vanhasta sinetistä, jossa aaltokoroinen hirsi viittaa Oulujokeen, josta pitäjäkin oli saanut nimensä.

Vaakunan selitys on ”sinisessä kentässä reunoihin ulottuva verkko, jonka päälikkeenä aaltokoroinen hirsi; kaikki hopeaa.” Vaakunan on suunnitellut Olof Eriksson, ja Oulujoen kunnanvaltuusto hyväksyi sen kokouksessaan 18. kesäkuuta 1952. Sisäasiainministeriö vahvisti vaakunan käyttöön 5. elokuuta samana vuonna.

Vaakuna jäi epäviralliseksi kotiseutuvaakunaksi 1965, kun Oulujoen kunta liitettiin pääosin Ouluun. Vaakunan pohjalta on myöhemmin tehty entisen Oulujoen kunnan alueella käytössä oleva isännänviiri. Viirin on suunnittelut oululainen Henry Mäkelä vuonna 1995.
Tiedosto:Oulun pitäjäsinetti.jpg|Väinö Wallinin piirros Oulun pitäjän sinetistä vuodelta 1896.
Tiedosto:Oulujokiviiri.jpg|Oulujokiviiri Oulun Värtössä.


## Lähteet
* 
* 
### Viitteet
Conklin

**Conklin** on 372 asukkaan (2008) taajama Kanadassa, Albertan provinssissa, Wood Buffalon kunnassa. Conklin sijaitsee maantietä pitkin noin 140 kilometriä etelään Fort McMurraysta. Alberta Highway 881 tien varrella. Historiallisesti alue on ollut tärkeä turkiskaupan keskus ja nykyisinkin alueella sijaitsee minkkitarhoja. Conklin sijaitsee kaukana muista kunnan asutuskeskuksista ja sen väestöstä suuri osa on métis intiaanien jälkeläisiä.

## Lähteet
Hyrkkölä

**Hyrkkölä** on kylä Pusulassa Lohjalla. Kylässä sijaitsee Arimaan kartano, jonka yhteydessä vuosina 1864–1918 toimi Ariman lasitehdas. Kartano muodostettiin 1870-luvulla Hyrkkölän Klemelän, Kollin ja Haikon taloista kylän takamaille Ariman lasitehtaan ympärille Arimaa-järven rannalle. Kartanoon kuulumattomia Hyrkkölän vanhoja taloja ovat Saksa, Röysti, Mölkkäri, Varvari ja Saarijärvi.

Pieni osa Hyrkkölästä kuuluu myös Someron itäosaan Somerniemeen. Someroon Hyrkkölän kylästä 1970-luvulla liitetty osa koostuu muutamista tiloista. Alueella on vain kaksi asukasta.

## Lähteet
Bagrationit

**Bagrationit** () oli Georgian hallitsijasuku vuodesta 575 vuoteen 1810. Guaram I Kurapalate oli suvun ensimmäinen ruhtinas. Bagrationit nousivat varsinaiseen valtaan valloitettuaan alueitaan takaisin arabeilta 800-luvulla. Suvun alkuperä on kiistanalainen.

## Katso myös
* Jorge de Bagration
* Pjotr Bagration, venäläinen kenraali
* Teymuraz Bagration
* Maria Bagrationi

## Lähteet
*About the History of the Bagrationi Royal Dynasty of Georgia (575-1810)

## Aiheesta muualla
Hyvästi, Dolores Haze

**Hyvästi, Dolores Haze** on Johanna Kurkelan vuonna 2010 julkaistu neljäs studioalbumi. 

Albumin ensimmäisenä singlenä julkaistiin kappale "Rakkauslaulu", jonka on säveltänyt Lauri Ylönen ja sanoittanut Paula Vesala. Kappaleen sello-osuudet soittaa Apocalyptican Eicca Toppinen. Seuraavia singlekappaleita olivat "Tuo se mulle" ja "Ainutlaatuinen". Albumin ovat tuottaneet Sampo Haapaniemi ja Markus Koskinen. 

*Hyvästi, Dolores Haze* nousi ensimmäisellä listaviikollaan (viikolla 15/2010) Suomen virallisen albumilistan kärkeen. Albumia on myyty yhteensä yli 20&nbsp;000 kappaletta, kultalevyyn oikeuttava määrä.

Levyllä vierailee muun muassa Nightwishin kanssa yhteistyötä tehnyt brittiläinen muusikko Troy Donockley. Donockley soittaa säkkipillejä kappaleessa "Satojen merien näkijä", jonka on säveltänyt ja sanoittanut Tuomas Holopainen, Nightwishin kosketinsoittaja-säveltäjä.

Albumin tekoa esiteltiin Yle Teeman *Näin se tehtiin* -sarjan jaksossa, joka esitettiin ensimmäisen kerran maaliskuussa 2011. 

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Johanna Kurkela – laulu
* Markus Koskinen – kitarat, koskettimet
* Sampo Haapaniemi – rummut, rytmi ja koskettimet
* Jaakko Kämäräinen – basso
* Matti Paatelma – piano
* Eicca Toppinen – sello

### Tuotanto
* Juha Jäntti – äänitys
* Svante Forsbäck – masterointi

## Arviot
* Dome.fi: 

## Lähteet
Phil Taylor (täsmennyssivu)

**Phil Taylor** voi tarkoittaa seuraavia henkilöitä
* Phil "The Power" Taylor, englantilainen dartsinpelaaja
* Phil "Philthy Animal" Taylor, brittiläinen rumpali
Kaikkien aikojen parhaat (Turo’s Hevi Gee)

**Kaikkien aikojen parhaat** on huumorirock-yhtye Turo’s Hevi Geen kokoelma-albumi, joka julkaistiin vuonna 2010 levymerkillä Edel Records.

## Kappaleet

### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Pariisi–Roubaix 2010

**Pariisi–Roubaix 2010** oli järjestyksessään 108. maantiepyöräilyn Pariisi–Roubaix-kilpailu. Se käytiin 259&nbsp;kilometrin reitillä Compiègnesta Roubaix'hin 11. huhtikuuta 2010. Reitti sisälsi 27 mukulakivijaksoa yhteispituudeltaan 52,9&nbsp;kilometriä. 

Fabian Cancellara voitti kilpailun karattuaan muilta kärkiajajilta noin 50 kilometriä ennen maalia. Hän voitti kilpailun kahden minuutin erolla toiseksi sijoittuneeseen Thor Hushovdiin, joka kukisti loppukirissä Juan Antonio Flechan.

## Tulokset
Lähde: Yle

## Mukulakiviosuudet
Lähde: letour

## Osallistuneet joukkueet
Kilpailussa oli mukana kaikkiaan 25 joukkuetta.
*UCI ProTour -tallit: Ag2r-La Mondiale, Caisse d'Epargne, Euskaltel-Euskadi, Française des Jeux, Garmin-Transitions, Katjuša, Lampre-Farnese Vini, Liquigas-Doimo, Omega Pharma-Lotto, Quick Step, Rabobank, Team HTC-Columbia, Team Milram, Team RadioShack, Team Saxo Bank ja Team Sky
*UCI Continental Circuits -tallit: Acqua & Sapone, Androni Giocattoli, Bbox Bouygues Télécom, BMC Racing Team, Cofidis, Cervélo TestTeam, Saur-Sojasun, Skil-Shimano ja Vacansoleil.

## Lähteet

## Aiheesta muualla

*Virallinen sivusto
Philip Larsen

**Philip Elzer Gade Larsen** (s. 7. joulukuuta 1989 Esbjerg) on tanskalainen jääkiekkopuolustaja. Hän edustaa tanskalaista Esbjerg Energyä.

## Ura
Larsen pelasi jo 15-vuotiaana Ruotsissa Rögle BK:n junioriakatemiassa. Tätä ennen hän pelasi tanskalaisessa Esbjergissä. Röglessä hän pelasi ensimmäiset ottelut Allsvenskanissa jo kaudella 2005–2006. Tämän jälkeen Larsen siirtyi Elitserienissä pelaavaan Frölundaan.

Larsen pelasi monta kautta Frölundassa ja vakiinnutti paikkansa edustusjoukkueessa kaudella 2008–2009, jolloin hän muun muassa voitti joukkueen puolustajien +/– -tilaston. Tätä ennen hän oli hakenut peliaikaa Borås HC:stä. Hän voitti Ruotsin-vuosinaan muun muassa kaksi kertaa J20 SuperElit -mestaruuden. Huhtikuussa 2009 Larsen teki kolmen vuoden sopimuksen hänet varanneen Dallas Starsin kanssa.

Tästä huolimatta kahden kuukauden päästä Stars lainasi Larsenin takaisin Frölundaan, jossa hän pelasi kauden 2009–2010. Frölundan tiputtua pudotuspeleistä Stars kutsui Larsenin joukkueeseen. Hän debytoi NHL:ssä huhtikuussa Anaheim Ducksia vastaan. Larsen sai jääaikaa noin 11 minuuttia ja +/– -tilastoonsa yhden plussan. Samalla hänestä tuli ensimmäinen tanskalainen puolustaja, joka on pelannut NHL:ssä.

Larsen on pelannut Tanskan maajoukkueessa useissa nuorten arvoturnauksissa ja myös aikuisten edustusjoukkueessa.  Keväällä 2006 hän pelasi alle 18-vuotiaiden MM-kilpailujen 1. divisioonassa. Hänet valittiin turnauksen parhaaksi puolustajaksi. Seuraavana vuonna Larsen oli nostamassa Tanskan 20-vuotiaiden maajoukkuetta 1. divisioonasta pääsarjaan. Hän oli mukana nuorten MM-kisoissa, mutta joukkue putosi heti takaisin 1. divisioonaan, jossa se pelasi vuonna 2009. Hän sai samana vuonna kokemusta myös miesten MM-kisoista.

Vuosina 2010–2013 Larsen pelasi Dallas Starsin organisaatiossa. NHL:n työsulun 2012–2013 ajan hän edusti SM-liigajoukkue Rauman Lukkoa. Kauden 2013–2014 Larsen pelasi Edmonton Oilersin organisaatiossa.

Kaudeksi 2014–2015 Larsen siirtyi KHL-liigaan Jugra Hanty-Mansijskin joukkueeseen. Toukokuussa 2015 Larsen solmi yksivuotisen sopimuksen KHL-joukkue Jokereiden kanssa. 

Heinäkuussa 2016 Larsen solmi vuoden mittaisen sopimuksen NHL-seura Vancouver Canucksin kanssa.

Huhtikuussa Larsen siirtyi kaksivuotisella sopimuksella KHL-joukkue Salavat Julajev Ufaan.

Maaliskuussa 2026 uutisoitiin Larsenin uran päättymisestä. 

## Tilastot

## Lähteet

## Aiheesta muualla
*Philip Larsenin virallinen verkkosivusto
*
* Dallas Starsin pelaajakortti
Hopealohi

**Hopealohi** (*Oncorhynchus kisutch*) on yksi tyynenmerenlohien suvun kalalajeista.

## Ulkonäkö ja koko
Meressä eläessään hopealohella on tummansininen selkä ja hopeaväriset kyljet. Kutuvaiheessa alaleuka ja hampaat koukkuuntuvat. Kyljet muuttuvat kirkkaan punaisiksi, pää sinertävän vihreäksi, vatsa tummuu ja selkään ilmestyy tummia täpliä. Lisääntymiskykyisten hopealohien vatsat sävyttyvät vaalean- tai ruusunpunaisiksi ja koiraiden selät saartavat hieman kaartua. Kutuvalmiiden aikuisten väritys on kirkkaanpunainen ja selkä tumma. Naaraat saattavat olla koiraita tummempia. Sekä naaraiden että koiraiden yläleuka koukkuuntuu. Aikuinen hopealohi on keskimäärin 71 cm pitkä ja painaa 5 kiloa, suurimmillaan 16 kiloa.

## Lisääntyminen

Mätimunat kuoriutuvat kutupesässä talvella tai alkukeväällä 6–7 viikkoa kudun jälkeen. Kuoriutuneet poikaset jäävät lähes liikkumattomina kutupesään 1–2 viikoksi, jona aikana ne saavat ravintonsa ruskuaispussista. Nuori hopealohi viettää 1–2 vuotta kotipurossaan ennen kehittymistään smoltiksi. Smoltit ovat tyypillisesti 10–15 cm:n pituisia ja hopeasuomuisia. Ne vaeltavat mereen maaliskuun loppupuolen ja heinäkuun välisenä aikana. Hopealohi elää meressä 1–3 vuotta, jonka jälkeen se palaa makeaan veteen kutemaan. Arvostetut *jack*-koiraat palaavat kutemaan kaksivuotiaina. Kutevilla koirailla on voimakkaasti koukkuuntunut nokka ja suuret hampaat.

## Levinneisyys
Hopealohta esiintyy luontaisesti Tyynenmeren pohjoisosissa Hokkaidossa, Venäjän Tyynenmeren rannikolla, Beringinmerellä sekä Pohjois-Amerikan länsirannikolla Alaskasta Kalifornian Montereynlahteen. Hopealohta on istutettu Pohjois-Amerikassa Suuriin järviin sekä useisiin muihin järviin Yhdysvalloissa.

Neuvostoliitossa hopealohta istutettiin 1970-luvulla muun muassa Itämereen, ja sitä saatiin usein myös Suomesta, joitakin vielä 1980-luvulla. Laji ei kuitenkaan vakiintunut. Hopealohen kotiutusistutukset ovat olleet tuloksellisia vain Ranskan pohjoisrannikolla ja Chilessä.

## Kalataloudellinen arvo
Hopealohen osuus on lukumääräisesti keskimäärin 3,5&nbsp;% Alaskan vuotuisesta lohisaaliista ja painonsa puolesta 5,9&nbsp;%. Lohta kalastetaan troolaamalla sekä verkoilla. 

Hopealohi on merkittävä virkistyskalastuskohde sekä meressä että makeassa vedessä. Lohta kalastetaan heinäkuusta joulukuuhun. Hopealohi tapaa parveentua meressä matalaan veteen ja lähelle rantoja, jolloin se on vapaa-ajan kalastajien tavoitettavissa rannalta tai veneestä. 

Merestä pyydystettyä hopealohta arvostetaan ruokakalana. Liha on rasvaista ja jää jälkeen ainoastaan keväiselle kuningaslohelle ja punalohelle. Hopealohi on ollut merkittävä saaliskala alkuperäiskansoille ympäri pohjoisen Tyynenmeren, ja se on usean heimon tunnuseläin.  Se on myös Japanin Chiban prefektuurin kansalliseläin.

## Lähteet

## Aiheesta muualla
* 
* Luontoportti: Hopealohi (''Oncorhynchus kisutch'')
* ITIS: ''Oncorhynchus kisutch'' 
* ''Oncorhynchus kisutch''. FAO  Fisheries and Aquaculture Department
Tunisian presidentti

**Tunisian tasavallan presidentti** (, ) on Tunisian valtion päämies, joka johtaa maata pääministerin avustuksella. Lisäksi presidentti on myös puolustusvoimien ylipäällikkö. Tunisia itsenäistyi vuonna 1956 aluksi kuningaskuntana Ranskan vallan alta. Seuraavana vuonna 25. heinäkuuta 1957 maasta tuli tasavalta.

## Valinta
Presidentinvaalit käydään viiden vuoden välein. Viimeisimmät vaalit pidettiin vuonna 2019.

### Vaalitulokset

## Katso myös
*Luettelo Tunisian presidenteistä
## Lähteet

*Tietojätti, 2. painos, Gummerus 1993

## Aiheesta muualla
*Tunisan hallitukset sivusto , ,
RhB

**RHB** tai **RhB**  tarkoittaa seuraavia:

* Rhätische Bahn, RhB, sveitsiläinen rautatieyhtiö
* Rorschach-Heiden-Bergbahn, RHB, entinen sveitsiläinen rautatieyhtiö
* Rhein-Haardt-Bahn GmbH, RHB, saksalainen rautatieyhtiö
* RHB Bank Berhad, RHB, malesialainen pankki
* Rodney Howard-Browne, RHB, eteläafrikkalainen evankelista
See Why

**See Why** on pohjoismaisen hip hop -yhtye Conscious Youthsin vuonna 2008 julkaistu studioalbumi. Albumin julkaisi EMI. Kappaleesta "Play" on julkaistu musiikkivideo. *See Why* kuulostaa lausuttuna [si: waɪ] samalta kuin yhtyeen nimikirjaimet **CY**.

## Kappaleet
# Vital Statistik (san. Paleface, Redrama & Mr Singh)
# Hustle (san. Mr Singh & Redrama)
# Don't Worry (san. Mr Singh & Paleface, Redrama)
# Daddy Day Care (san. Mr Singh & Redrama, Paleface)
# Play (san. Redrama, Mr Singh & Paleface, Promoe)
# U-Turn (san. Mr Singh, Redrama & Paleface, Promoe)
# Life Is a Gift (san. Mr Singh & Paleface)
# 9-to-5 (san. Redrama, Mr Singh & Paleface)
# Unity (san. Mr Singh, Paleface, Redrama & Promoe)
# Keep It Burning (san. Mr Singh, Redrama & Paleface)

## Arvostelut
* Dome.fi: 
* Keskisuomalainen: *positiivinen*
* Soundi: 

## Lähteet
Sahlberg

**Sahlberg** on muun muassa seuraavien suomalaisten henkilöiden sukunimi:

*Asko Sahlberg (s. 1964), kirjailija
*Eero Sahlberg (s. 1990), koripalloilija
*Elsa Sahlberg, kirjailijanimi Elsa Sarro (1898–1967), kirjailija
*Carl Reinhold Sahlberg (1779–1860), luonnontieteilijä
*Irja Sahlberg (1904–1972), kansanelämän tutkija ja museovirkamies
*Johan Frans Sahlberg (1828–1891), suomalainen pappi ja valtiopäivämies
*Johan (John) Reinhold Sahlberg (1845–1920), hyönteistieteilijä, Reinhold Ferdinand Sahlbergin poika
*Karl Johan Sahlberg (1865–1941), agronomi ja rakennusmestari
*Mia Sahlberg (1849–1931), opettaja, tyttökoulun ja sairaalan johtaja, Reinhold Ferdinand Sahlbergin tytär
*Olavi Sahlberg (1909–2010), arkkitehti
*Pasi Sahlberg (s. 1959), suomalaisen koulutuksen asiantuntija ja kirjailija
*Pertti Sahlberg, aerobikkaaja
*Reinhold Ferdinand Sahlberg (1811–1874), luonnontutkija, museomies, lääkäri ja tilanomistaja, Carl Reinhold Sahlbergin poika
*Tom Sahlberg (1869–1925), suomalainen pankkiiri ja pankkiiriliike Tom Sahlbergin perustaja
*Uunio Saalas (ent. *Sahlberg*, 1882–1969), hyönteistutkija, Johan Reinhold Sahlbergin poika
Varkauden vaakuna

**Varkauden vaakuna** on Varkauden kaupungin tunnus. Sen aihe viittaa erityisesti laivanrakennukseen, mutta myös teollisuuteen yleensäkin. Samalla vaakuna muistuttaa Varkauden merkityksestä sisävesisatamakaupunkina.

Vaakunan selitys on: ”mustassa kentässä esiintyöntyvä koukistettu käsivarsi pidellen hirsittäistä ankkuria; kaikki kultaa”. Vaakunan on suunnitellut Olof Eriksson, ja Varkauden kauppalanvaltuusto hyväksyi nimimerkillä ”Työssämme on voimaa” jätetyn ehdotuksen vaakunaksi kokouksissaan 1. tammikuuta ja 8. helmikuuta 1954. Sisäasiainministeriö vahvisti vaakunan käyttöön 3. huhtikuuta samana vuonna.

## Lähteet
* 
* 
*
Futis+

**Futis+** oli suomalainen jalkapallon erikoisohjelma, jota esitettiin perjantaisin Canal+ Urheilulla ja lauantaisin MTV3:lla. Ohjelmassa käsiteltiin viikon kohokohdat suomalaisesta Veikkausliigasta ja kansainvälisistä liigoista sekä syvennyttiin lajin ilmiöihin ja taustoihin.

*Futis+:n* tekijäryhmään kuuluivat muun muassa asiantuntijat Pasi Rautiainen ja Keith Armstrong, selostaja Tuomas Virkkunen, juontaja Tuomas Tahvanainen, toimittajat Minna Pyykkö ja Antti Salo sekä tuottaja-juontaja Markus Autero.

Ohjelman ensiesitys oli 9. huhtikuuta 2010. Vuonna 2010 esitettiin kaikkiaan 36 noin puolen tunnin mittaista jaksoa.

## Lähteet
Bronisław Komorowski

**Bronisław Maria Komorowski** (s. 4. kesäkuuta 1952 Oborniki Śląskie) on puolalainen poliitikko. Hänet valittiin Puolan presidentiksi 4. heinäkuuta 2010 viisivuotiskaudeksi. Hän toimi aiemmin parlamentin alahuoneen Sejmin puhemiehenä marraskuusta 2007 alkaen presidentiksi valitsemiseen saakka, ja hän oli myös väliaikaisesti Puolan presidenttinä Lech Kaczyńskin kuoltua lento-onnettomuudessa 10. huhtikuuta 2010. Vuonna 2015 hän hävisi Puolan presidentinvaaleissa Andrzej Dudalle.

Komorowski oli Puolan kommunistivallan aktiivinen vastustaja ja nousi Sejmiin heti demokratiaan siirtymisen jälkeen. 2000–2001 hän toimi Puolan puolustusministerinä Jerzy Buzekin hallituksessa (Buzek on kesästä 2009 toiminut Euroopan parlamentin puhemiehenä). 

Hän on Mykolas Romeris yliopiston, Kasimir Suuren yliopiston (Bydgoszcz, Puola), Vytautas Suuren yliopiston ja Lvivin yliopiston kunniatohtori.

Komorowskin perhe kuului vanhaan liettuanpuolalaiseen aatelissukuun, joka menetti omaisuutensa Stalinin aikaan. Komorowski opiskeli historiaa Varsovan yliopistossa ja osallistui vuonna 1968 opiskelijaliikehdintään. Myöhemmin hän oli mukana Solidaarisuus-liikkeessä. Kun Solidaarisuus lakkautettiin 1981, Komorowski joutui puoleksi vuodeksi internointileirille.

Komorowskin puoliso on Anna Komorowska. Heillä on viisi aikuista lasta.

## Lähteet
The Jackson 5 World Tour

**The Jackson 5 World Tour** oli The Jackson 5 -yhtyeen viides kiertue, joka käsitti Yhdysvaltojen lisäksi Japanin, Havaijin, Afrikan, Ison-Britannian, Etelä-Amerikan, Hongkongin, Australian, Uuden-Seelannin, Filippiinit ja Länsi-Intian. Kiertue kesti maaliskuusta 1973 helmikuuhun 1975 eli lähes kaksi vuotta, mikä tekee siitä yhtyeen pisimmän kiertueen. Yhtye esiintyi kiertueen aikana yhteensä noin 180:ssä konsertissa, joista 45 kertaa yhtye esiintyi Las Vegasissa yhdessä sisarusten La Toyan, Randyn, Janetin ja Rebbien kanssa.

## Las Vegasin esityslista
*Skywriter
*Killing Me Softly With His Song
*Oh Danny Boy
*By The Time I Get To Phoenix
*Bi Min Bist Da Schorn
*The Love You Save
*I'll Be There
*ABC
*I Want You Back
*Love Is Strange (Janet & Randy)
*When I'm Calling You
*I Got You Babe
*The Beat Goes On.

## Lähteet
*
Sławomir Skrzypek

**Sławomir Stanisław Skrzypek** (10. toukokuuta 1963 Katowice – 10. huhtikuuta 2010 Smolensk) oli Puolan keskuspankin johtaja. Hän sai surmansa Smolenskin lento-onnettomuudessa, jossa kuoli myös Puolan presidentti Lech Kaczyński ja 94 muuta ihmistä.

## Lähteet
Charles Snelling

**Charles Frederick Theodore Snelling** (s. 17. syyskuuta 1937 Toronto) on entinen kanadalainen taitoluistelija. Hän saavutti pronssimitalin vuoden 1957 maailmanmestaruuskilpailuissa. Kanadan-mestaruuden Snelling voitti yhteensä kuusi kertaa vuosina 1954–1958 ja 1964. Hänet valittiin Kanadan taitoluisteluliiton Hall of Fameen 2004.

Snelling osallistui talviolympialaisiin kaksi kertaa. Cortina d’Ampezzossa 1956 hän sijoittui kahdeksanneksi ja Innsbruckissa 1964 kolmanneksitoista. Snelling edusti Toronton Granite Clubia. Hänen valmentajanaan toimi Marcus Nikkanen.

Snelling valmistui Toronton yliopiston lääketieteellisestä tiedekunnasta 1962, ja urheilu-uransa jälkeen hän on työskennellyt plastiikkakirurgina.

## Lähteet
Pussin kuljettaja

**Pussin kuljettaja** on toimittaja Pekka Kymäläisen kirjoittama teos, jossa hän kertoo sairastumisestaan peräsuolisyöpään ja sairauden hoitamisesta sekä Kainuun keskussairaalassa että Oulun yliopistollisessa sairaalassa.

Kymäläinen kertoo kirjassaan rankoista hoitojaksoista niin sädehoidossa kuin syövän leikkauksen jälkeen, jossa hänelle jouduttiin tekemään paksusuoliavanne. Kymäläinen kirjasi vuoden ajan sairaalapäiväkirjaa, jossa hän dokumentoi erikoisen seuralaisen kohtaamisesta ja potilaan tuntemuksista hoidon edetessä.

Kirjasta on otettu kaksi painosta. *Pussin kuljettaja* -kirjan tyyli on päiväkirjanomainen tarkastelu, jossa sairauden lisäksi käsitellään uutisia ja tapahtumia niin Suomesta kuin ulkomailta. Kymäläinen sai *Pussin kuljettaja* -kirjan jälkeen Suomen Kulttuurirahaston myöntämän apurahan.
Yleisurheilun sisäratojen Suomen-mestaruuskilpailut 2006

**[[Yleisurheilun sisäratojen Suomen-mestaruuskilpailut]] 2006** järjestettiin Tampereella, Pirkkahallissa 25.–26.2.2006. Käytetty juoksurata oli 300 metriä pitkä.

## Mitalistit
### Miehet

### Naiset

## Lähteet
* 1. päivän tulokset (SUL)
* 2. päivän tulokset (SUL)
Korppoon vaakuna

**Korppoon vaakuna** oli Korppoon kunnan tunnus. Vaakunan aihe on peräisin isonvihan aikaisesta pitäjän nostoväen lipusta.

Vaakunan selitys on ”kultakentässä musta, kruunupää korppi siivet koholla; kruunu ja kieli punaiset.” Vaakunan on suunnitellut Gustaf von Numers, ja Korppoon kunnanvaltuusto hyväksyi sen kokouksessaan 29. kesäkuuta 1956. Sisäasiainministeriö vahvisti vaakunan käyttöön 27. joulukuuta samana vuonna.

Vaakuna jäi epäviralliseksi kotiseutuvaakunaksi 2009, kun Korppoon kunta yhdessä Houtskarin, Iniön, Nauvon ja Paraisten kanssa muodosti Länsi-Turunmaan (nyk. Paraisten) kaupungin.

## Lähteet
* 
*
Yleisurheilun sisäratojen Suomen-mestaruuskilpailut 2005

**Yleisurheilun sisäratojen Suomen-mestaruuskilpailut 2005** järjestettiin Turussa, Kupittaan urheiluhallissa 19.–20.2.2005. Käytetty juoksurata oli 170 metriä pitkä.

## Mitalistit
### Miehet

### Naiset

## Lähteet
* Tulokset (SUL)
Natriumatsidi

**Natriumatsidi** (NaN3) on natrium- ja atsidi-ionien muodostama epäorgaaninen ioniyhdiste. Sitä käytetään autojen turvatyynyissä, räjähdysaineiden valmistuksessa ja orgaanisen kemian synteeseissä.

## Ominaisuudet
Natriumatsidi on huoneenlämpötilassa värittömiä tai valkoisia heksagonaalisia kiteitä, jotka liukenevat veteen ja myös ammoniakkiin sekä alkoholiin. Natriumatsidi voi räjähtää kuumennuksen tai iskujen seurauksena, jolloin muodostuu metallista natriumia ja typpikaasua. Laimeat hapot vapauttavat natriumatsidista erittäin myrkyllistä vetyatsidia.
:2 NaN3 + H2SO4 → 2 HN3 + Na2SO4

## Valmistus
Natriumatsidia voidaan valmistaa teollisesti natriumamidin ja dityppioksidin välisellä reaktiolla. Reaktio tapahtuu 190&nbsp;°C lämpötilassa ja natriumatsidin lisäksi muodostuu natriumhydroksidia ja ammoniakkia.
:2 NaNH2 + N2O → NaN3 + NaOH + NH3

Dityppioksidin sijaan reaktiossa voidaan käyttää natriumnitraattia.
:3 NaNH2 + NaNO3 → NaN3 + 3 NaOH + NH3

Euroopan unionin jäsenvaltioissa tuotetaan natriumatsidia vuosittain yli miljoona kiloa.

## Käyttö
### Käyttö turvatyynyissä
Natriumatsidia käytetään autojen turvatyynyissä. Törmäyksen sattuessa anturit antavat käskyn sytyttää seos, joka sisältää natriumatsidin lisäksi natriumnitraattia ja piidioksidia. Lämpötila nousee 300&nbsp;°C, jolloin muodostuu sulaa natriummetallia ja typpikaasua, joka täyttää turvatyynyn. Sula natrium muodostaa piidioksidin kanssa natriumsilikaattilasia.
:2 NaN3 → 2 Na + 3 N2

Vastaavaa reaktiota voidaan käyttää laboratoriossa valmistettaessa erittäin puhdasta natriummetallia.

### Käyttö räjähdysaineiden valmistuksessa
Natriumatsidia voidaan käyttää sytytinräjähteenä. Siitä valmistetaan enimmäkseen kuitenkin lyijyatsidia, jota muodostuu natriumatsidin reagoidessa lyijysuolan, kuten lyijyasetaatin kanssa.
:2 NaN3 + (CH3COO)2Pb → Pb(N3)2 + 2 CH3COONa

### Käyttö orgaanisessa kemiassa
Natriumatsidia voidaan käyttää valmistettaessa primäärisiä amiineja. Atsidit reagoivat alkyylihalidien kanssa muodostaen alkyyliatsideja, jotka voidaan pelkistää primäärisiksi amiineiksi.

## Myrkyllisyys
Natriumatsidi on hyvin myrkyllistä, lähes yhtä myrkyllistä kuin natriumsyanidi. Aine voi kulkeutua kehoon hengitettynä, ihon läpi imeytyneenä tai nieltynä. Myrkytysoireita ovat huonovointisuus, verenpaineen lasku, sydämen lyöntien hidastuminen ja tajuttomuus. Aineelle altistuminen voi aiheuttaa hermostovaurioita tai jopa kuoleman. Natriumatsidin on todettu olevan mutageeninen.

## Lähteet

## Aiheesta muualla
*PubChem: Sodium azide 
*Sodium azide
Clint Lowery

**Clint Lowery** (s. 15. lokakuuta 1971 Atlanta, Georgia) on yhdysvaltalainen kitaristi. Hän on yhdysvaltalaisen rock-yhtye Sevendust'n kitaristi. Hänet tunnetaan myös Still Rain -yhtyeen ex-kitaristina.

## Yhtyeet

* Still Rain – kitara (1989–1992)
* Sevendust – kitara (1992–2004, 2008–) 
* Dark New Day – kitara (2004–2007)
* Korn – kitara (2007)
Sparta (yhtye)

**Sparta** on yhdysvaltalainen yhtye El Pasosta, Texasista. Se perustettiin vuonna 2001. Yhtye on julkaissut kolmea studioalbumia, yhden livealbumin ja yhden EP:n. Vuonna 2008 yhtye jäi tauolle ja on tauolla yhä.

## Diskografia

### Studioalbumit
* *Wiretap Scars* 2002
* *Porcelain* 2004
* *Threes* 2006

### Livealbumit
* *Live at La Zona Rosa 3.19.04* 2004

### EP:t
* *Austere* 2002

## Jäsenet
* Jim Ward (kitara, laulu)
* Tony Hajjar (rummut)
* Matt Miller (basso)
* Keeley Davis (kitara)
Baseball kesäolympialaisissa 1984

**[[Baseball]]** järjestettiin näytöslajina **[[kesäolympialaiset 1984|vuoden 1984 kesäolympialaisissa]]** toiseksi viimeistä kertaa. Pelit pelattiin Dodger Stadiumilla 31. heinäkuuta &ndash; 7. elokuuta 1984. Joukkueita oli kahdeksan. Ensimmäiseksi sijoittui  Japani, toiseksi Yhdysvallat ja kolmanneksi Kiinan Taipei.

## Lopputulokset
Kosteikkokerttunen

**Kosteikkokerttunen** (*Amphilais seebohmi*) on Madagaskarin kotoperäinen varpuslintu. Se elää saaren itäosan vuoristoissa. Richard Bowdler Sharpe kuvaili lajin holotyypin Antananarivon läheltä 1879. Laji on nimetty Henry Seebohmin kunnaiksi.

## Lähteet
Markéta Irglová

**Markéta Irglová** (s. 28. helmikuuta 1988 Valašské Meziříčí, Tšekkoslovakia) on tšekkiläinen lauluntekijä, muusikko, laulaja ja näyttelijä. Vuodesta 2009 lähtien hän on asunut Irlannissa.

## Aiempi elämä
Irglová aloitti soittamisen seitsenvuotiaana. Vanhemmat ostivat hänelle pianon, kun hän oli kahdeksan. Hän alkoi soittaa sitä ja pääsi soittotunneille. Yhdeksänvuotiaana hän sai isältään kitaran alkaen välittömästi soittaa sitä ja opetella kappaleita korvakuulolta. Äiti halusi Markétan soittavan pianoa, koska lapsena hänen omat vanhempansa eivät olleet pystyneet sitä hankkimaan, vaikka hän rakastikin soitinta kovasti.

## Ura
Irglová ja irlantilaismuusikko Glen Hansard muodostavat duon The Swell Season, jonka samanniminen debyyttialbumi *[[The Swell Season (albumi)|The Swell Season]]* ilmestyi vuonna 2006. Vuonna 2007 he esiintyivät pääosissa John Carneyn käsikirjoittamassa ja ohjaamassa indie-elokuvassa *[[Once (elokuva)|Once]]*. Irglová ja Hansard kirjoittivat yhtä lukuun ottamatta kaikki elokuvan kappaleet. *Once* voitti draamaelokuvan World Cinema Audience Awardin Sundancen elokuvajuhlilla.

Yksi Irglován ja Hansardin *Oncea* varten kirjoittamista kappaleista on ”Falling Slowly”, joka voitti parhaan laulun Oscar-palkinnon. Irglovásta tuli ensimmäinen Oscarilla palkittu tšekkiläisnainen, ja yhdeksäntoistavuotiaana hän oli myös nuorin Oscarin musiikkikategoriassa voittanut henkilö. Irglová ja Hansard esittivät kappaleensa 24. helmikuuta 2008 Oscar-gaalassa Los Angelesin Kodak-teatterissa.

Irglová ja Hansard esiintyivät myös vuoden 2007 *[[I’m Not There]]* -elokuvan soundtrackilla versiollaan Bob Dylanin kappaleesta ”You Ain’t Goin’ Nowhere”.

## Yksityiselämä
*Oncen* teon aikana Irglová ja Hansard alkoivat tapailla toisiaan. Tammikuussa 2009 he kertoivat kuitenkin päättäneensä seurustelunsa, mutta säilyneensä hyvinä ystävinä.

## Diskografia
### The Swell Season
**[[The Swell Season (albumi)|The Swell Season]]* (2006)
**Once* (elokuvasoundtrack, 2007)
**[[Strict Joy]]* (2009)

### Soolotuotanto
* *[[Anar (albumi)|Anar]]* (2011)

## Elokuvat
**[[Once (elokuva)|Once]]* (2007)

## Televisio
* *[[Simpsonit]]*-jakso ”In The Name of the Grandfather” (2009)

## Lähteet

## Aiheesta muualla

* Markéta Irglován kotisivut 
* The Swell Seasonin verkkosivut 
*
Lymykerttu

**Lymykerttu** (*Megalurulus rufus*), myös *Trichocichla rufa*, on Fidžin kotoperäinen varpuslintu. Se elää Vanua Levulla (alalaji *kluniei*) ja Viti Levulla (nimialalaji *rufus*). Anton Reichenow kuvaili lajin holotyypin Viti Levulta vuonna 1890.

## Lähteet
Hyrsylä (Nummi)

**Hyrsylän** kylä sijaitsee Lohjan Nummella. Kylän halkaisee kahtia seututie 110, joka oli ennen Ykköstie. Hyrsylän keskustassa sijaitsi ennen jopa kolme kauppaa, ja viimeinenkin niistä lakkautettiin 2000-luvulla. Kylä sijaitsee Koisjärven vieressä ja eteläpäässä se rajoittuu Saukkola–Lohja-tielle.

## Maatilat
Hyrsylässä on kuusi päätilaa: Saukko, Mäkilä, Lonkala, Lanki, Uro ja Mikkola. Uron maatila sijaitsee seututien 110 pohjoispuolella, ja se on enemmäkseen keskittynyt naudan kasvatukseen. Muilla maatiloilla ei ole nykyään eläimiä. Viljely on loppunut Mäkilässä ja Mikkolassa. Lankin tilalla on Lankin Aitta -kahvila vanhassa vilja-aitassa.

## Ala-aste
Hyrsylässä sijaitsee vuonna 2015 lakkautettu Hyrsylän koulun entinen ala-aste, joka myytiin 2017 Lohjan kaupungin hyväksymän tarjouksen mukaan Pedro Aibéolle. Koulurakennukseen suunnitellaan sekä asuntoja että yhteisöllistä toimintaa. Koulu sijaitsee Langin maatilan lähellä. Toimiessaan vielä ala-asteena koulussa annettiin opetusta noin 60 oppilaalle. Koulussa panostettiin erityisesti taito- ja taideaineisiin.

## Kuuluisuudet
*Aira Samulin – rakennuttanut Hyrsylän mutkan, rajakarjalaistyylisen talon.
* Martti Marttelin – edusti Nummen Kipinää eri suuritasoisissa kilpailuissa ja kaatui talvisodassa.

## Lähteet
Punanaamakerttu

**Punanaamakerttu** (*Megalurulus rubiginosus*) on Papua-Uuden-Guinean kotoperäinen varpuslintu. Se elää Uuden-Britannian saarella Bismarckinsaaristossa. Philip Lutley Sclater kuvaili lajin holotyypin Uudesta-Britanniasta 1881.

## Lähteet
Olga Bergholtz

**Olga Fjodorovna Bergholtz**, myös: **Berggolts** (; 16. toukokuuta (J: 3. toukokuuta) 1910 Pietari, Venäjä – 13. marraskuuta 1975 Leningrad, Venäjä) oli venäläinen neuvostorunoilija.

Olga Bergholtz syntyi lääkärin perheeseen. Ensimmäiset teoksensa hän julkaisi 15-vuotiaana. Vuonna 1926 hän liittyi nuorten proletaarikirjailijoiden *Smena*-ryhmään. Vuonna 1930 Bergholtz valmistui Leningradin yliopiston filologisesta tiedekunnasta. Hän työskenteli toimittajana Kazakstanissa ja Leningradissa, julkaisi useita lastenkirjoja ja kuvauskokoelmia. Ensimmäiset runokokoelmat ilmestyivät vuosina 1934 ja 1936.

Stalinin vainojen aikana Bergholtz vangittiin joulukuussa 1938, mutta vapautettiin syyttömänä seuraavan vuoden heinäkuussa. Hänen ensimmäinen aviomiehensä Boris Kornilov menehtyi vankeudessa. Vuonna 1940 Bergholtz hyväksyttiin NKP:n jäseneksi.

Leningradin piirityksen aikana Bergholtzin lähes päivittäiset radioesiintymiset tekivät hänestä kaupungin puolustajien urhoollisuuden, kärsivällisyyden ja toivon symbolin. Hänen runoelmansa ja runokokoelmansa *Fevralski dnevnik* (”Helmikuun päiväkirja”, 1942), *Leningradskaja poema* (”Leningrad-runoelma”, 1942), *Leningradskaja tetrad* (”Leningrad-vihko”, 1942), *Leningrad* (1944), *Pamjati zaštšitnikov* (”Puolustajien muistolle”, 1944), *Govorit Leningrad* (”Täällä Leningrad”, 1946) ja *Tvoi put* (”Sinun tiesi”, 1945) kuvaavat avoimesti ja vilpittömästi piiritetyn kaupungin arkea. Yhdessä Georgi Makogonenkon kanssa Bergholtz laati elokuvan *Leningradskaja simfonija* (”Leningrad-sinfonia”, 1945) käsikirjoituksen. Hänen sanansa ”Ketään ei ole unohdettu, mitään ei ole unohdettu” on kaiverrettu Piskarjovkan hautausmaan graniittiin. Bergholtzin toinen aviomies, kirjallisuudentutkija Nikolai Moltšanov kuoli nälkään piirityksen aikana.

Vuonna 1950 Bergholtz sai Stalinin palkinnon runoelmasta *Pervorossijsk*. Tragedia *Vernost* (”Uskollisuus”, 1954) kuvaa Sevastopolin puolustusta vuosina 1941–1942. Pääteoksenaan kirjailija piti vuonna 1959 ilmestynyttä proosakirjaa *Dnevnyje zvjozdy* (”Päivän tähdet”). Myöhemmistä runokokoelmista merkittävin on Bergholtzin lähes kolmenkymmenen vuoden ajan kirjoittama *Uzel* (”Solmu”, 1965).

Runoilija on palkittu Leninin ja Työn punaisen lipun kunniamerkeillä. Hänet on haudattu Sutelan kirjailijahautausmaalle.

## Suomennettu teos
* *Talvi – kesän pelätin*. Leningrad: Kirja, 1935.

### Suomennettuja runoja
Runoja teoksessa *Neuvostolyriikkaa 4*. Suom. Pentti Saaritsa. Tammi, 1986.
* Anna Ahmatovalle, myös antologiassa *Maailman runosydän*, toim. Hannu Tarmio ja Janne Tarmio, WSOY Helsinki 1998 
* ...Kaupungin laitamalla seisake
* Kuuletko kuinka elävä ja märkä tuuli
* Lupaus
* Oi, älkää katsahtako taaksenne
* Pelkään että kaikki joita rakastan
* Rakkaudesta
* Rakkaudesta: 1
* Vastaus, myös antologiassa *Maailman runosydän*

## Lähteet

## Aiheesta muualla

* Kratkaja literaturnaja entsiklopedija: Olga Bergholtz
Tiheikkökerttu

**Tiheikkökerttu** (*Megalurulus whitneyi*) on oseanialainen varpuslintu. Se elää Papua-Uuden-Guinean Uudessa-Britanniassa (alalaji *grosvenori*) ja Bougainvillessä (alalaji *llaneae*), Salomonsaarten Guadalcanalissa (alalaji *turipavae*) ja Pohjois-Vanuatun Espírito Santolla (nimialalaji *whitneyi*). Ernst Mayr kuvaili lajin holotyypin Espírito Santolta 1933.

## Lähteet
Uudenkaledoniankerttu

**Uudenkaledoniankerttu** (*Megalurulus mariae*) on Tyynenmeren lounaisosan Uuden-Kaledonian kotoperäinen varpuslintu. Jules Verreaux kuvaili lajin holotyypin Uudelta-Kaledonialta 1869.

## Lähteet
Australiankerttunen

**Australiankerttunen** (*Poodytes carteri*) eli aiemmalta nimeltään **australiankerttu** on Australian kotoperäinen varpuslintu. Sitä esiintyy laikuittain mantereen länsirannikolla ja sieltä itään Queenslandiin. Alfred John North kuvailivat lajin holotyypin North Cape Westistä vuonna 1900.

## Lähteet
Timorinkerttu

**Timorinkerttu** (*Buettikoferella bivittata*) on Timorin kotoperäinen varpuslintu. Charles Lucien Bonaparte kuvaili lajin holotyypin Timorista 1850.

## Lähteet
Palatsiaukio

**Palatsiaukio** () on Pietarin kaupungin keskusaukio Venäjällä. Se sijaitsee Nevan eteläpuolella Amiraliteetin prospektin sekä Millionnaja-kadun ja Moikan välillä. Aukion pinta-ala on 8 hehtaaria. Vuosina 1923–1944 sen nimenä oli *Uritskinaukio* Moisei Uritskin kunniaksi.

Palatsiaukio on syntynyt 1700-luvun puolivälissä sen pohjoispuolella sijaitsevan barokkityylisen Talvipalatsin rakentamisen yhteydessä. Eteläpuolella sijaitseva Carlo Rossin suunnittelema empiretyylinen pääesikuntarakennus pystytettiin vuosina 1819–1829. Itäpuolelle sijaitsevan klassistisen kaartin joukkojen esikunnan on suunnitellut Aleksandr Brjullov (1837–1843). Aukion keskellä seisoo Pyterlahden graniitista valmistettu Aleksanterin pylväs (Auguste de Montferrand, 1834). Pylväs ja pääesikunnan holvikaaren päällä kohoava Voiton kuusivaljakko -veistos ovat Venäjän vuoden 1812 isänmaallisessa sodassa saaman voiton muistomerkkejä.

Vuonna 1905 aukiolla järjestettiin verisunnuntaina tunnettu, sotilaiden verisesti hajottama mielenosoitus. Lokakuun vallankumouksen aikana punakaarti valloitti sieltä käsin talvipalatsin, johon Venäjän väliaikainen hallitus oli majoittunut. Nykyään Palatsiaukiolla järjestetään sotilasparaateja, erilaisia juhlatilaisuuksia ja konsertteja.

## Lähteet

## Aiheesta muualla

* Palatsiaukio Pietari-tietosanakirjassa
Liigacup (naiset)

**Liigacup** on suomalainen Kansallisen Liigan joukkueille tarkoitettu jalkapallokilpailu, joka pelataan kevättalvella ennen sarjakauden alkua.

## Pelijärjestelmä

Joukkueet jaetaan kahteen lohkoon, joissa pelataan yksinkertainen sarja. Molempien lohkojen kaksi parasta pääsee välieriin, jossa lohkon A voittaja kohtaa lohkon B toiseksi sijoittuneen ja lohkon B voittaja lohkon A toiseksi sijoittuneen. Välierät pelataan yksiosaisena lohkovoittajan kotikentällä. Loppuottelu pelataan samana päivänä miesten liigacupin loppuottelun kanssa.

## Loppuottelut

## Lähteet

## Aiheesta muualla

* Liigacup Naisten Liigan sivustolla
Gavriil Baranovski

**Gavriil Vasiljevitš Baranovski** (, 25. maaliskuuta 1860 Odessa – 1920 Pietari) oli venäläinen arkkitehti.

Gavriil Baranovski valmistui vuonna 1885 Pietarin siviili-insinööri-instituutista. Vuosina 1885–1917 hän työskenteli Venäjän sisäministeriön rakennuskomiteassa ja vuosina 1897–1905 toimi siviili-insinööri-instituutin opettajana.

Arkkitehdin varhaisille töille ovat ominaisia rationalistiset suunnitteluratkaisut. Myöhemmistä rakennuksista monet edustavat jugendtyyliä. Niistä merkittävimpiä ovat Jelisejevin kauppahuoneen talo Nevski-prospektilla (1901–1903) ja Venäjän maantieteellisen seuran rakennus (1907–1910). Baranovski osallistui Pietarin buddhalaisen temppelin suunnitteluun. Hänet tunnetaan myös arkkitehtuurin historioitsijana.

## Lähteet